Най-евтините цигари поскъпват с 20-30 ст., най-скъпите – с лев-два - Mediapool.bg
Най-евтините цигари поскъпват с 20-30 ст., най-скъпите – с лев-два
20:13 | 05 ноември 2015 | 0 коментара
Поскъпване на евтините цигари с 20 до 30 стотинки за кутия от догодина, а на най-скъпите - с почти два лева, прие парламентарната бюджетна комисия на второ четене в четвълтък, предаде Дарик радио.
Според предоставената справка от финансовото министерство, за струващата в момента 4.40 лв. кутия с 20 цигари догодина ще се плащат 4.63 лева. Тези с цена 5.20 лв. ще поскъпнат до 5.55 лв. По-скъпите тютюневи изделия от 7 лева вече ще струват 7.95 лв., а за кутиите с най-високи цени - от 10 лева, повишението ще е до 11.94 лв. за кутия.
Поскъпването обаче не спира до 2016 година - увеличение ще има и през следващите две. Например ако кутия цигари от 4.70 лв. догодина струва 4.89, през 2017 цената ѝ ще бъде 5.11 лв., а през 2018 - 5.36 лв.